А яшчэ асабіста мне не хапае больш шчыльных кантактаў паміж рознымі згуртаваннямі беларусаў замежжа. Калі іх наладзіць — будзе адчуванне глабальнай Беларусі. Мне распавядала дзяўчына з украінскай арганізацыі: у самыя цяжкія часы, гістарычна так склалася, калі краіна была ў заняпадзе ці канфліктах, менавіта дыяспара яе выцягвала. Людзі, якія жывуць у краінах з больш высокім даходам, большымі магчымасцямі, сувязямі афіцыйных узроўняў, аказвалі гуманітарную, фінансавую і інфармацыйную дапамогу. Дыяспара важная. Таму вельмі хочацца, каб паміж беларускімі дыяспарамі была сувязь, каб адчувалася, што мы — беларусы свету. Трэба факусавацца на тым, што нас аб’ядноўвае.